0000C000
दिल्ली सरकार ने प्राइवेट अस्पतालों की मनमानी पर अब शिकंजा कसने की तैयार कर ली है. दरअसल, दिल्ली के प्राइवेट अस्पतालों के बारे में लगातार शिकायतें आ रही हैं कि वो कोरोना मरीजों से मनमाना पैसा वसूल रहे हैं. लेकिन अब प्राइवेट अस्पतालों को दिल्ली सरकार को कोरोना के इलाज का चार्ज बताना होगा.
कोरोना पर फुल कवरेज के लिए यहां क्लिक करें
दिल्ली सरकार ने कोरोना के इलाज में लगे सभी निजी अस्पतालों को आदेश जारी किया है. दिल्ली सरकार ने निजी अस्पतालों को कहा है कि वे अपने ट्रीटमेंट चार्जेज का शेड्यूल डायरेक्टरेट जनरल हेल्थ सर्विसेज (DGHS), दिल्ली सरकार को भेजें. साथ ही ट्रीटमेंट चार्जेज का शेड्यूल अपने अस्पताल की सभी प्रमुख जगहों पर भी डिस्प्ले करें.
कोरोना कमांडोज़ का हौसला बढ़ाएं और उन्हें शुक्रिया कहें...
बता दें कि हाल ही में दिल्ली के मुख्यमंत्री अरविंद केजरीवाल ने कहा था कि दिल्ली के कुछ प्राइवेट अस्पताल कोरोना बेड्स की ब्लैक मार्केटिंग कर रहे हैं. मरीज जब फोन करते हैं तो पहले उनको बेड के लिए मना कर देते हैं लेकिन जब वह ज्यादा जोर देते हैं तो अस्पताल वाले लाखों रुपये की मांग करते हैं.
सीएम केजरीवाल ने कहा था कि चंद लोगों ने माफिया बनाया हुआ है. इसे तोड़ने में समय लग रहा है. कुछ अस्पताल पावरफुल हैं, जिनकी राजनीतिक दलों में पहचान है. अस्पताल वाले अब धमकी दे रहे हैं लेकिन इलाज तो करना ही पड़ेगा. वो पार्टी के आकाओं से कुछ नहीं करवा सकते, किसी को भी बख्शा नहीं जाएगा. साफ निर्देश है कि कोरोना मरीजों का इलाज करना पड़ेगा.
प्रोफेशनल की नियुक्ति
बता दें कि पिछले कुछ दिनों में कई मरीजों ने अस्पताल प्रशासन के जरिए इलाज नहीं करने की बात कही है. दिल्ली के मुख्यमंत्री अरविंद केजरीवाल ने सभी अस्पतालों को चेतावनी देते हुए कहा था कि अगर कोई भी शख्स इलाज के लिए आता है तो उसका इलाज करना होगा.
यह भी पढ़ें: अगर बाहरी मरीजों के लिए अस्पताल खोले तो 3 दिन में भर जाएंगे बेड: केजरीवाल
किसी व्यक्ति को अस्पताल में इलाज करवाने में दिक्कत ना हो यह सुनिश्चित करवाने के लिए सभी कोविड अस्पतालों में दिल्ली सरकार एक प्रोफेशनल नियुक्त करेगी. अस्पताल के अंदर मौजूद प्रोफेशनल जानकारी देगा कि अस्पताल में बेड मौजूद है या नहीं. जो बाद में ऐप पर भी डाला जाएगा. जिससे लोगों तक अस्पताल के अंदर बेड की सही जानकारी पहुंच सके.
दिल्ली के निवासियों का इलाज
दिल्ली में लगातार बढ़ रहे कोरोना संक्रमण के बीच दिल्ली सरकार ने बड़ा फैसला किया है. दिल्ली सरकार और राजधानी के प्राइवेट अस्पतालों में अब केवल दिल्ली के निवासियों का ही इलाज होगा. सीएम अरविंद केजरीवाल ने कहा कि अगर बाहर के मरीजों के लिए अस्पताल खुले तो तीन दिन में सब बेड भर जाएंगे.
vec_Latn hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva